text: Løsning på annonce-konflikt
  21 juli 2012 kl. 17.53
  Vejle Amts Folkeblad og Restaurant Vejlegården ser ud til at have fundet en løsning, så avisen kan viderebringe Vejlegårdens annoncer.
  Som vi fortalte i går må Vejle Amts Folkeblad ikke trykke restaurantens annoncer som følge af konflikten med 3F og HK. Men nu har avisen formentlig en løsning, der er godkendt af trykkeriet. Hvad løsningen går ud på kan Vejle Amts Folkeblad ikke afsløre, men fra næste uge skulle de være klar med annoncer fra Vejlegården.
  